
                                                                                                                               ANEXA A

METODOLOGIE DE ÎNSCRIERE, SELECŢIE ŞI PARTICIPARE ÎN CADRUL PROIECTULUI 

„INVESTIM ÎN TINERI”

1. DENUMIRE PROIECT: „INVESTIM ÎN TINERI”

2. Tip proiect: curs manager de proiect
3. Grup ţintă: 19 tineri, absolvenți de studii superioare (cerință obligatorie pentru participarea la un curs acreditat ANC)

4. Organizator: Direcţia Judeţeană pentru Sport şi Tineret Galaţi

5. Perioadă/loc de desfăşurare: 4-8 iulie 2016/ Galaţi
6. Program MTS: Program de susţinere a acţiunilor de tineret – P2
7. Obiectiv general: Scopul acestui proiect îl reprezintă creşterea gradului de accesare a fondurilor europene la nivelul organizaţiilor (guvernamentale şi neguvernamentale) de tineret din judeţul Galaţi
       Obiective specifice: Susținerea unui curs de "Manager de proiect" pentru 19 tineri gălăţeni în luna iulie 2016.

8.   Înscrierea aplicanților:

8.1.  Dosarele de înscriere vor conține: 

      - formular de înscriere – așa cum este prezentat acesta în prezenta Metodologie;

- cartea de identitate (copie); 
- certificat de naștere (copie);
- certificat de căsătorie, dacă este cazul (copie); 
- diplomă de studii superioare (copie) sau adeverință de absolvire (copie) valabilă la data înscrierii.
8.2.  Perioada de înscriere


Documentele se vor depune la sediul Direcţiei Judeţene pentru Sport şi Tineret Galaţi, strada Stadionului, nr. 1, Galaţi, sau se vor scana și se vor transmite la adresa de e-mail djst.galati@mts.ro începând cu data de 24 iunie, ora 09:00 până la data de 30 iunie 2016 orele 16:00.

       Documentele depuse în afara perioadei de înscriere aferente, nu vor fi luate în considerare.

9.   Selecţia participanților:

9.1. Comisia de selecţie 


Funcţionează la nivelul Direcţiei Judeţene pentru Sport şi Tineret Galaţi, prin decizia Directorului Direcţiei Judeţene pentru Sport şi Tineret Galaţi.

Componența comisiei de selecție:

Președinte: Directorul executiv al DJST Galaţi

Membri: 

1) Salariatul DJST Galaţi cu atribuții în domeniul programelor de tineret;

2) O persoană salariată a DJST Galaţi cu atribuții în domeniul financiar contabil.

9.2. Atribuţiile Comisiei de selecție sunt următoarele:

9.2.1. verifică dosarele depuse, în vederea participării la curs;

9.2.2. selectează participanții în conformitate cu prevederile prezentei Metodologii;

9.2.3. afișează rezultatele selecției la sediul DJST Galaţi.

10. Criterii de selecție a candidaților:

10.1. CRITERIU DE ELIGIBILITATE (eliminatoriu)

- studii superioare absolvite cu diplomă de licență sau echivalent;

- vârsta până în 35 ani – dovadă: copie CI.

NOTĂ: În limita locurilor disponibile și în conformitate cu prevederile Metodologiei de finanțare a proiectelor de tineret și studențești proprii și proprii în parteneriat ale Ministerului Tineretului și Sportului și ale direcțiilor județene pentru sport și tineret, respectiv a municipiului București, pentru programele în domeniul tineretului – 2016, vor fi acceptate să participe la cursuri și persoane cu vârsta peste 35 ani.

10.2. Selectarea dosarelor se va face după următoarele criterii:


- dosarul trebuie să fie complet și să cuprindă documentele prevăzute la art.8.1


- admiterea se face în ordinea înscrierii prin depunerea documentelor de participare


- candidații cu vârsta de peste 35 ani vor fi trecuți pe o listă de rezervă iar în cazul în care este nevoie (adică au rămas locuri libere) aceștia vor fi luați în calcul, prioritate având cei cu vârsta cât mai apropiată de 35 ani. 

11. PRECIZĂRI:

 
Rezultatele selecției se vor afişa la sediul DJST Galaţi în data de 1 iulie 2016, orele 16:00, iar aplicanții selectați vor fi contactați pentru a li se comunica detalii cu privire la participarea la curs.
















Str.Stadionului nr.1, 800595 Galaţi
Tel: +40 0236 415672

Fax: +40 0236 415672

www.djstgalati.ro
www.mts.ro
Str.Stadionului nr.1, 800595 Galaţi

Tel: +40 0236 415672

Fax: +40 0236 415672

www.djstgalati.ro
www.mts.ro

